Dayupot na amigo asin kaalyado sa politika si Sto. Tomas ni Mariano Villafuerte sagkod iba pa na mga politiko huli kan tibay kaining magsurat asin magtaram sa atubangan nin mga tawo. An librong Macauiuiling Caaguihan can Ladauan ni Nuestra Señora de Peña Francia na ipinasurat kan dating gobernador iyo an nagpabantog sa parasurat. Sa edad na 33, inagom niya si Eugenia Sibulo kan Naga taon 1934 asin nagin padrino ninda si Villafuerte.